Vandag se sportnuusNovak Djokovic het Andy Murray se lopie van 28 agtereenvolgende wedstrydoorwinnings beëindig deur hom in die eindstryd van die Katar Ope in Doha te klop. Djokovic het die aksiebelaaide drie uur lange wedstryd met 6-3, 5-7 en 6-4 gewen. In die jaarlikse Hopman-bekerkompetisie vir gemengde spanne in Perth, Australië, het Frankryk met die louere wegstap. Kristina Mladenovic en Richard Gasquet het Coco Vandeweghe en Jack Sock van die VSA in die eindstryd in Perth geklop. Intussen is aangekondig dat Kevin Anderson van Suid-Afrika nie aan die Australiese Ope sal deelneem nie as gevolg van ŉ skouerbesering. Die Brisbane Internasionale titel is deur Karolina Pliskova verower. In Suid-Afrika begin die derde en finale kriekettoets teen Sri Lanka Donderdag 12 Januarie. Suid-Afrika het reeds die reeks gewen nadat hul die tweede toets in Kaapstad met 282 lopies gewen het. Die derde en laaste toets tussen Australië en Pakistan is deur die Aussies met 220 lopies gewen. Daarmee wen hulle die reeks met 3 – 0. Nieu-Seeland en Bangladesj het gister op die Bay Ovaal in Tauranga in die derde T20-wedstryd kragte gemeet en Nieu-Seeland het skoonskip in die reeks gemaak. NZ 194/4 (20 bb) Bangladesj 167/6 (20 bb) Nieu-Seeland wen met 27 lopies. Bloemfontein: Die wedstryd tussen die Knights en Titans is as gevolg van reën afgelas sonder dat ŉ bal geboul kon word. Warriors 231 Dolphins 361/4 Wedstryd onbeslis geëindig Lions 126 & 383 Cape Cobras 273 & 239/4 (43.3 bb, teiken was 237) Cape Cobras wen met 6 paaltjies Die 39ste Dakar-tydren se sesde skof is die naweek gekanselleer ná swaar reën. Gister was ŉ rusdag. Stephan Peterhansel is met 1 min 9 sek voor sy Peugeot-spanmaat Sebastien Loeb. Loeb is al nege keer aangewys as tydrenkampioen. Die Engelsman Sam Sunderland op sy KTM geniet ŉ voorsprong van 7 min 7 sek oor die Portugese jaer Paulo Gonçalves. Die Amerikaanse PGA-reeks se Toernooi van Kampioene is in Hawaii voltooi. Die SuperSport-Vroueuitdaging op Huddle Park in Johannesburg is deur Suid-Afrika se Kim Williams gewen. Die finale voorlopersbord het só gelyk. 209 – Kim Williams 70 70 69 210 – Melissa Eaton 73 69 68 211 – Kiran Matharu 74 67 70 Uitslae in die Engelse FA-beker lyk so: